google/wiki40b huggingface dataset:
Feist (hund)

Opphav

Opphavet til denne landrasen er uklart. Det eksisterer flere hypoteser, men de har ikke blitt testet. De lar seg dessuten vanskelig teste, siden både kryssavl (50/50) og blandingsavl etter bestemte linjer (linjeavl) er helt vanlig. Feist avles primært for sine egenskaper som jakthund og eksisterer som to grunnleggende typer, hver med en rekke ulike (lokale) varianter (under ulike lokale navnbeskrivelser). Feist framstår derfor som en paraplyrase. De to grunnleggende typene er såkalt treeing feist og mountain feist.
Parker et al. (2017) har ganske nylig (25. april 2017) avdekket genflyt fra basenji til amerikansk rotteterrier, som altså regnes som en renraset variant (en selvstendig hunderase) under paraplyrasen feist. Uten å spekulere for mye rundt dette, så kan imidlertid en slik hendelse forklare hvorfor feist (og rotteterrier) er såvidt langbeinte og hurtige i forhold til andre terriere. Det kan dessuten forklare hvorfor disse hundene har en annen jaktteknikk enn terriere flest, en teknikk som unektelig påminner om basenjiens.
Ingen av de største internasjonale stambokregisterne anerkjenner feist, men typen anerkjennes av National Kennel Club (NKC) og United Kennel Club (UKC). Hos UKC er begge typene representert med hver sin rasestandard.

Beskrivelse

Feist kan i praksis være både renraset, kryssavlet (50/50) eller flerblandet, siden typen i prinsippet avles for sine egenskaper som jakthunder. Typen er en liten til mellomstor og relativt langbent terrier med glatt, tilliggende pels. Hundene veier normalt cirka 5,4–13,5 kg og måler henholdsvis omkring 25,5–46 cm (treeing feist) eller 30,5–46 cm (mountain feist). Kroppen er begrenset rektangulær. Hodet har stående eller halvt hengende, høyt ansatte ører. Halen kan være naturlig kort, men kuppering er vanlig på hunder som har normalt utviklet hale.

Egenskaper

Feist er først og fremst er utmerket jakthund. Den tilhører gruppen av hetsende hunder og er hurtig jagende på bakkenivå. Typen er svært populær til ekornjakt, men brukes også til å jakte annet småvilt (for eksempel rødgaupe og små skadedyr). De to typene jager småvilt på ulikt vis. Treeing feist er en såkalt tresetter, en hetsende jakthund som jager viltet opp i et tre og holder det der til jegeren kommer. Mountain feist hetser vilt langs bakken, typisk i ulendt og bratt terreng. Den er ingen naturlig tresetter, men den kan allikevel jage viltet opp i trær.
Sergio García de la Fuente

Landslaget

Han deltok i 2008, hvor han ble europamester. Han har 2 landskamper.
Kulturväven

Bygningen

Bygningen, som dekker mesteparten av kvartalet Heimdal mellom Storgatan og Umeälven i sentrum av Umeå, bygges i 2011–2014 som en del av byutviklingsprosjektet Staden mellan broarna. Oppdragsgiver er Umeå kommune og det lokale eiendomsselskapet Balticgruppen gjennom det felles selskapet Väven i Umeå AB. 
Kulturväven består av to bygningskropper som i tredje etasje går sammen til en, som danner en portal over Strandgatan. Bygningskroppen nærmest elven, sør for Strandgatan, består av fire etasjer og kommer blant annet til å romme en såkalt ”black box”, med plass for 400 sittende eller 1 000 stående besøkende. Bygningen nærmest Storgatan inneholder i de fire nederste etasjene de ca. 15 000 kvadratmeter areal som Umeå kommune disponerer for sine virksomheter, blant annet bibliotek. Det er også et glassdekket butikkområde i direkte tilknytning til Stora Hotellet. Fra 5. etasje og oppover er det planlagt hotell, konferanselokaler og restaurant i regi av Balticgruppen.
Det totale arealet er på 24 000 kvadratmeter og den totala byggekostnaden, inklusive innervegger m.m. for den del av bygget som kommunen skal leie har blitt beregnet til ca 700 millioner kroner . Arkitekter har vært norske Snøhetta og White arkitekter, som også har samarbeidet ved oppføringen av flere av bygningene på Konstnärligt campus.
Allerede før innvielsen har det blitt påstått at den spesielle utformingen av fasaden er et plagiat, ettersom flere lignende bygninger tegnet av danske Vilhelm Lauritzen Arkitekter som ikke er involvert i dette bygget – ble reist i København i 2006–2008. En av arkitektene bak husene i Danmark sier derimot at de ikke anser det som plagiat.

Virksomheten

I Kulturväven skal det blant annet bli ateliér, barnekultursenter, teaterlokaler samt plass for Umeå stadsbibliotek, Folkets Bio og et Kvinnohistoriskt museum. Hovedinngangen, mot Storgatan, leder dels inn til biblioteket, dels mot et innendørs torg som forbinder Kulturväven med flere små butikker, en kafé, Stora Hotellet og dets restaurant Gotthards krog.

Omgivelsene

Utenfor Kulturväven skal det lages en minneplass for forfatteren Stieg Larsson.

Priser

Bygningen og arkitektene mottok Kasper Salin-prisen i 2014.
5 Seconds of Summer

Musikkarriere

2011-2012: Oprinnelse
5 Seconds of Summer startet i midten av 2011 da Hemmings, Clifford og Hood, som gikk på samme skole, (Norwest Christian College), startet et band sammen og sang coverversjoner av populære sanger som de la ut på kanalen hemmo1996 på Youtube. Hemmings hadde allerede lagt ut sine egne covere på kanalen siden februar samme år. Bandet bestemte seg for å spille et show og booket et show på Annandale hotell i Sydney 3. desember 2011. De innså at de ikke hadde en trommeslager og kontaktet Ashton Irwin, som da gikk på en annen skole, på Facebook. Siden den gang har bandet bestått av de samme fire medlemmene. 
Til tross for at de ikke har blitt promotert noe annet sted enn på Twitter og Facebook, havnet deres første musikkutgivelse, en EP som fikk tittelen Unplugged, på en tredjeplass på iTunes i Australia og på topp 20 i både New Zealand og Sverige. Bandet dro på sin første turné i oktober 2012 da de ble invitert av det amerikanske pop-rock bandet Hot Chelle Ray til å bli med på deres Whatever World Tour. 
2013
Den internasjonale oppmerksomheten økte da Louis Tomlinson fra One Direction la ut en lenke på Twitter til 5sos sin video av originalen Gotta Get Out og Niall Horan, også fra One Direction, la ut en lenke til musikkvideoen av Out Of My Limit. 5sos ble senere invitert til å være å være oppvarmingsband på One Directions Take Me Home Tour i 2013.
2014
I 2014 kom bandet ut men sin første album `5 Seconds Of summer`.

Luke Hemmings

Luke Robert Hemmings (født 16. juli 1996) er vokalist og gitarist. Han er sønn av Liz Hemmings og Andrew Hemmings og har to brødre, Ben Hemmings og Jack Hemmings.

Michael Clifford

Michael Gordon Clifford (født 20. november 1995) er gitarist og vokalist. Han er av engelsk, skotsk, irsk, tysk og australsk opprinnelse. Moren er Karen Clifford og faren Daryl Clifford.

Calum Hood

Calum Thomas Hood (født 25. januar 1996) er bassist og vokalist. Moren Joy Hood er fra New Zealand og faren David Hood er fra Skottland. Han har også en søster, Mali-Koa Hood.

Ashton Irwin

Ashton Fletcher Irwin (født 7. juli 1994) er trommeslager og vokalist. Moren Ann Marie er skilt fra faren, som de ikke lengre har kontakt med. Irwin har en bror som heter Harry og en søster som heter Lauren.

Innflytelser

5sos har selv uttalt at blink-182, Green Day, All Time Low, Good Charlotte, Boys Like Girls, Busted og McFly er de bandene som har hatt mest inflytelse på dem.

Hi Or Hey Records

27. januar 2014 annonserte guttene at de lagde sitt eget plateselskap. Det er gjennom dette plateselskapet de nå selger musikken sin. I 2015 signerte de bandet Hey Violet til plateselskapet. De kommer også til å signere andre band som ønsker å lykkes i musikkindustrien.
Orientfink

Biologi

Orientfink minner om grønnfink (C. chloris), men fjærdrakten har større kontraster. Hannen i nominatformen er tilnærmet sort mellom nebbroten og øynene, mens boninfinkhannen er lysere utfarget i dette området. De andre underartene er en mellomting av de to nevnte. Hunnene til de ulike underartene minner om en blassere utfarget boninfink. Den måler cirka 12,5–14 cm og veier omkring 17–22 g.
Boninfink (C. s. kittlitzi) representerer ei avvikende genetisk linje fra alle andre kjente populasjoner av orientfink, men mer forskning er nødvendig for å avklare om det er snakk om en selvstendig art.
Arten er både standfugl og trekkfugl (i den nordøstre utbredelsen), avhengig av utbredelsen. Der trives i lavlandet og lavereliggende bredbladet montan lauvskog og barskog, opp mot 2 400 moh. utenfor hekketiden. Arter eter frø og korn fra en rekke ulike arter, og av og til også små insekter. Den leter etter mat både i trær, kratt og på bakken - herunder også på fuglebrett der sånt finnes. I hekketiden opptrer fuglene gjerne parvis eller i små flokker, men utenfor hekketiden kan den opptre i flikker på opp til 1 000 individer.
Orientfinken hekker i tidsrommet mars–august, og det er vanlig med to kull per sesong. Redet er formet som en dyp skål og gjort av tørt gress og andre plantefibrer og dyrehår, gjerne plassert 3–9 m over bakken i en busk eller lignende (inkludert bambus). Hunnen legger 3–5 egg, som ruges av henne alene. inkubasjonstiden varer i 12–15 dager.
Panamerikanske leker 1991

Panamerikanske leker 1991 var de ellevte Panamerikanske leker, de ble arrangert i Havanna på Cuba i perioden 2. til 18. august 1991. Det var 4 519 utøvere fra trettini nasjoner som deltok i trettito sporter. Cuba ble beste nasjon med 140 gullmedaljer foran USA med 130.
Ketuvim

Ketuvím eller Ketubím (hebraisk כתובים), eller Skriftene, er den tredje hoveddelen av Tanákh, eller den jødiske Bibelen. Den består av Ruts bok, Krønikebøkene, Esras bok, Nehemjas bok, Esters bok, Daniels bok, Jobs bok, Salomos ordspråk, Forkynneren, Høysangen, Salmenes bok og Klagesangene.
Filadelfia Orkdal

Filadelfia Orkdal er en kristen frikirkelig menighet på Orkdal, i Sør-Trøndelag. Menigheten er tilsluttet den norske pinsebevegelsen. Filadelfia Orkdal ble stiftet i 1996. 
Menigheten har 111 medlemmer, medregnet tilhørige, det vil si barn av døpte medlemmer. For ungdom i konfirmasjonsalder tilbyr menigheten den frikirkelige konfirmantundervisningen Tentro. 
Filadelfia Orkdal har fast møtevirksomhet på Lundamo og Kyrksæterøra.

Misjon

Filadelfia Orkdal er engasjert i misjonsarbeid og støtter norsk pinsemisjons arbeid. I 2007 var menighetens misjonsregnskap på 19 448,- kr.
Brent Noon

Karriere

I april 1992 ble Noon utestengt fra alle idrett for å ikke stille til påkrevet utenfor konkurranse dopingtest. Den amerikanske studentidretten var på den tiden uavhengig av det internasjonale forbundet (IAAF), og Noon kunne i utestengelsesperioden konkurrere på vegne av skolen sin (University of Georgia), men ikke i internasjonale konkurranser. Familien Noon saksøkte det amerikanske friidrettsforbundet (USTF) og argumenterte for at de ikke visste at den unge Brent Noon, 21 år gammel, var med på dette testprogrammet, og at de faktisk hadde møtt til testing, bare noen få minutter for sent. De mente at USTF var for strenge og ikke hadde juridisk hold i en utestengelse. Videre mente de at utestengelsen hadde ødelangt Brent Noons muligheter for å kvalifisere seg til de Olympiske leker på hjemmebane i Atlanta i 1996. Familien Noon vant saken og fikk en erstatning på nær 1 mill dollar.
I 1993 søksøkte Noon også friidrettstreneren til universitetet UCLA, Art Venegas, treneren til blant andre John Godina. Påstanden var at Venegas hadde spredt rykter om at Noon hadde brukt anabole steroider. Partene kom til forlik i saken.
Noons offisielle bestenotering ifølge IAAF 21.47 meter fra 1995, selv om han støtte 21,67 meter under NCAA-mesterskapet i Boise, Idaho i 1994. Det internasjonale friidrettsforbundet har ikke godkjent Noons resultater fra 1994 siden han i den perioden var utestengt fra alle konkurranser i IAAFs regi. Under NCAA-mesterskapet i Boise, Idaho i 1994 ble nordmannen Kjell Ove Hauge nummer to, med 20,07 meter, mens John Godina ble nummer tre.
Kardinalnepote

Kardinalnepote var en etablert posisjon i Kirkestaten under renessansen og i barokken. Den regjerende pave ville da elevere en slektning, som regel en av sine nevøer (latin: nepotes) til kardinals rang, og gjøre ham til pavens «høyre hånd». Denne fast omskrevne og institusjonaliserte rolle for kardinalnepoten ble etablert i den katollske kirkes regjeringssystem av pave Paul III (pave 1534 til 1549). Pave Innocens XII avskaffet embedet i 1692. Begrepet nepotisme har dette systemet som historisk bakgrunn.

Kardinalnepotens funksjoner

Denne nepotismen var i datidens systemer en meningsfylt innretning idet den var med på å støtte og sikre Pavens maktposisjon og maktutfoldelse. På den tid, før fremveksten av et godt utviklet og profesjonelt forvaltningsbyråkrati, var det rett så alminnelig at en hersker satte inn slektninger og andre særlig betrodde fra vennekretsen i nøkkelstillinger. En nepote kunne således ivareta en rekke representative oppdrag for paven, i stor grad gjaldt det i det daglige representasjobns- og protokollære oppdrag som for eksempel å undertegne diplomatisk post og forestå miottagelser. Noen virkelig egen makt var det sjeldent at nepoten innehadde.
Fra pave Innocens Xs tid ble fra 1644 de politiske funksjoner over mer og mer til kardinalstatssekretæren.
Kardinalnepotens embede kunne imidlertid også tjene til å forankre pavens familie i adelen utover selve pontifikatets varighet, og sikre den finansielt. Men med til dette fikk man inn kjøp og salg av embeder, begustigelser og dispensasjoner. Nepoten kunne på den måten styrke slektens økonomiske fremtid, eller utøve mesénens rolle for kunstnere. Denne siden av nepotismen gjorde at systemet i det store og hele etterhvert kom i vanry.
KNM «Sørøysund»

Ombygging

Ombyggingen omfattet å «modernfisere» halve fartøyene. Dvs. at bunn og tanker samt skrog ble det samme som før men nytt styrhus og innredning, baugport, hekkport, og luker ble ny bygd. Den forrige konstruksjonen innbar at styrehus/overbygg var plassert på styrbord side av fartøyet, og dekket var åpent uten noen form for luking eller tak, noe som ofte ble ansett som et problem i dårlig vær. Dette blir i dag ansett som gammel bygging av ferger/charterbåter i kortere fartsområder. Det ble trangt for mannskap og evt. «passasjerer/kunder» i slike fartøy. Istedenfor ble det da bygget et solid overbygg av aluminium i akterkant av fartøyet, og luker av aluminium ble lagt fremover over kjøredekket som tak for evt. last og kjøretøyer. Det ble også foretatt forlengelse av fartøyene slik at overbygget gikk overens med stabilisasjonen eller trimmen på fartøyets kjøl og «oppførsel» i ulik sjø, og ikke minst mer plass. Fartøyet fikk også påmontert evne til å forsyne andre fartøyer eller stasjoner med ulike former for flytende medier, som olje, spillolje, diesel, separert diesel, ferskvann og avløpsvann.

Militær fart

KNM «Sørøysund» fungerte i likhet med søsterskipene hovedsakelig som forsyningsfartøy og støttefartøy i sjøforsvaret. Med sin gasstette og vern mot radioaktiv stråling i konstruksjonen, ble hun ansett å være en flytende bunker. Fartøyet kunne frakte opp i mot syv Leopard 1 stridsvogner på kjøredekk med personell eller annet kjøretøy med personell, eller en infanteri tropp (ca. 40 mann) i banjere med utstyr. Flerfunksjonelt sett kunne fartøyet også brukes som minefartøy. Som beskytning var fartøyet utrustet med 3 stk. 20 mm Rheinmetall luftvern kanoner og var dermed i lett grad forsvarlig mot fly angrep i fjorder, hvor hun ofte opererte i. Ofte var marinejeger og andre spesialstyrker i kompanier godt utøvd ved bruk av landgangsfartøy i forskjellge operasjoner, fordi disse fartøyene hadde bedre tilgang til vanskelige terreng eller situasjoner, hvor fly og ellers annet transportmiddel var uaktuelt.

Sivil fart

Fartøyet fungerer i dag i sin sivile fart fortsatt som flerbruksbåt. Det ble blant annet påmontert en 125 tonns dekkskrane fremme på bakken for å være ennå mer funksjonibel som flerbruksbåt innen ulike felt hvor løfteoperasjoner må foretas. Hun har bidratt i en rekke ulike frakte operasjoner både for anleggsbransjen og forsvaret, samt etter avtale siden oppkjøp fra sjøforsvaret, om å fortsette å frakte reinsdyr for samene til og fra beite på forskjellige øyer i Finnmark. Fartøyet (samme som «Maursund») egner seg også godt som beredskapsbåt innen oljevern.
Xàtiva

Historie

Xàtiva, som het Saetabis på latin, var kjent i romersk tid for sine silkefabrikker, nevnt av de latinske poetene Ovid og Catullus. Xàtiva var også senere kjent som det første tidlige europeiske senteret for papirproduksjon, dokumentert til 1151, en teknologi som ble innført av arabere.
Xàtiva er fødestedet for to paver, Callistus III og Alexander VI, men også for maleren José de Ribera (Lo Spagnoletto). 
Byens mørkeste tid kom da den havnet i hendene på Filip V av Spania som etter at seier i slaget ved Almansa i løpet av den spanske arvefølgekrigen beordret at byen skulle brennes ned. Navnet ble endret til San Felipe. Som minne om denne avskyelige hendelsen henger portrettet av monarken oppned i det lokale museet L'Almodí.
Xàtiva var for en kort tid en provinshovedstad under det kortvarige territoriale delingen av Spania i 1822 under Trienio Liberal. Provinsen Játiva ble opphevet da eneveldet ble gjeninnført i 1823.
Cameron Boyce

Karrière

Boyce spilte Luke Ross i komiserien Jessie, som gikk på Disney Channel. Han hadde også stemmen til Jake i originalversjonen av Jake and the Never Land Pirates, og spilte også hovedrollen Conor i en TV-serie på Disney Channel, Gamer's Guide to Pretty Much Everything. Han hadde også en av hovedrollene i Disney Channels originale film Descendants (2015) og oppfølgerne Descendants 2 (2017) og Descendants 3 som blir utgitt posthumt i 2019. Han spilte i filmene Mirrors (2008), Eagle Eye (2008), Grown Ups (2010) og Grown Ups 2 (2013).
Boyce døde 6. juli 2019 av et anfall som følge av epilepsi.
Vietnambulletinen

Vietnambulletinen var det eksterne tidsskriftet til De förenade FNL-grupperna (DFFG) i Sverige. Bladet kom ut fra 1965 til 1979. Det ble solgt av aktivister på gater og torg, og ble et fast innslag i det svenske bybildet da motstanden mot USAs krigføring i Vietnam vokste på slutten av 1960-tallet og første del av 1970-tallet.
Bladet ble startet av unge, svenske Vietnam-aktivister i mai 1965. Måneden før hadde de truffet representanter for FNL som var på besøk i Sverige. De hadde fått en hel del materiale om FNL og situasjonen i landet, og dette materialet ble utgangspunktet for første nummer av bladet. Det ble laget i stensilert utgave i Clartes lokaler i Stockholm. Opplaget var 500 eksemplarer.
Året etter ble Vietnambulletinen utgitt i offsettrykk, men ble fortsatt laget med skrivemaskin og enkle hjelpemidler. Bladet ble laget av frivillige. Først i 1972 fikk man en deltidsansatt redaksjonssekretær.
I bladets levetid kom det med 72 utgaver. Seks var dobbeltnummer, og to var spesialutgaver. Opplaget steg raskt de første årene, og nådde toppen i 1971 - 1972. Da lå trykt opplag på vel 60 000 eksemplarer. 65 000 var høyeste opplaget på et vanlig nummer. En spesialutgave fra 1970 om Vietnams historie ble imidlertid nyttet i flere år som studiemateriale, og nådde et samlet opplag på 91 000. Fra 1972 sank opplaget, og lå i årene 1973 - 1974 på 20 - 30 000 eksemplarer.
Siden det kunne gå et par måneder mellom hver utgave kunne man vanskelig dekke nyheten fra Vietnamkrigen. Isteden satset man på kommentarer og bakgrunnsametriale. Ved viktige begivenheter ble det imidlertid laget ekstrautgaver, spredt separat eller distribuert som innstikk i de vanlige bladene.
Om lag 90 prosent av opplaget ble spredt ved løssalg, av Vietnam-aktivister på gater og torg. Det skjedde ofte i samband med de såkalte «Vietnamukene», kampanjer som DFFG arrangerte hver vår og høst. Antallet abonnenter var på det høyeste oppe i 8 600 eksemplarer (nummer 3/73).
Vietnambulletinen - eller «bullan» som den ofte ble kalt blant aktivistene - var en sentral del av DFFGs virksomhet. I Norge drev Vietnam-aktivister tilsvarende aktivitet, med FNL-grupper og bladet For Vietnam.
Ski-VM 2007 – 50 kilometer klassisk menn

Herrenes 50 km klassisk i fellesstart under Ski-VM 2007 ble avholdt 4. mars 2007 i Sapporo.
Kom og dans 4

Kom og dans 4 er et musikkalbum fra Dænsebændet, utgitt i 1997. Albumet er produsert og arrangert av Knut Erling Fjell og Svein Egil Bjørge.
Carl Gustaf Hellqvist

Bakgrunn

Carl Gustaf Hellqvist var sønn av en skomaker ved samme navn som ham selv. 
Hans kunstneriske begavelse ble oppdaget av Axelina Carlsson som var guvernante hos Per Adam Wallmarks familie, og hun gav Hellqvist hans første undervisning i tegning. Han flyttet til Stockholm da han var rundt 12 år gammel og gikk i lære hos en dekorasjonsmaler. I 1864 begynte han å studere ved Kungliga Konstakademien.

Kunstner

I 1875 ble han tildelt Akademiets høyeste pris for maleriet «Gustaf I anklagar Peder Sunnanväder och Mäster Knut inför domkapitlet i Västerås».
To år senere, i 1877, ble han tildelt et reisestipend av Akademiet og han reiste rundt i Europa. I 1879 flyttet han og forloveden Julia Thiersch til München. De giftet sig i 1882 og forlot München for å begi seg til Paris hvor Hellqvist tidligere hadde stilt ut på Parissalongen med sitt oljemaleri «Sten Sture d.y:s död på Mälarens is 1520».
I august 1882 ble han tildelt gullmedalje i Wien for sitt storslagne historiemaleri «Valdemar Atterdag brandskattar Visby».
Hellqvist underviste ved Königliche akademische Hochschule für die bildende Künste og ble utnevnt til professor samme sted i 1885. Han led av kraftige hodesmerter etter en hjernerystelse noe som tvang han til å avslutte sin undervisning i 1886. Han sluttet å male rundt samme tid.  I 1890 ble det gitt til kjenne at Hellqvists ateljéutstyr skulle selges. 
I 1889 ble han behandlet med elektrosjokk på grunn av kramper og satt på diett. Året etter døde han på
mentalsykehuset Irrenanstalt og ble begravet i München.
Kinas riksvei 217

Kinas riksvei 217 (G217) løper sørover fra Altay i Xinjiang til Kuqa i Xinjiang. Den er 1117 kilometer lang. Riksveien krysser Tian Shan-fjellkjeden mellom Dushanzi og Kuqa, og fortsetter videre inn i Taklamakan-ørkenen frem til Hotan.
Fjernkontroll og alt fritt

Handling

Fleksnes og Modern trenger å plusse litt på husholdningspengene og tar jobb som barnevakter. Men de stiller ikke bare krav til svart betaling, et visst nivå på komforten er også nødvendig.
Troms reinbeiteområde

Troms reinbeiteområde er en del av reindriftsforvaltningen i Norge. Reinbeiteområdet er delt inn i 15 reinbeitedistrikter, som ligger i deler av Troms og nord i Nordland. Reinbeiteområdene ledes av et områdestyre med medlemmer oppnevnt av Fylkestinget og Sametinget.
Fire av reinbeitedistriktene har beite i Nordland fylke. I tillegg er det tre distrikt som har tilgang på vinterbeite i Sverige. Svenske samebyer har til gjengjeld rett til sommerbeite i Troms.
Troms reinbeiteområde grenser til Vest-Finnmark reinbeiteområde og Nordland reinbeiteområde.
UEFA-cupen i futsal for menn 2011/12

UEFA-cupen i futsal for menn 2011/12 var en den 26. utgaven av turneringen og startet 15. august 2011 og ble avsluttet 29. april 2012.

Semifinaler

Marca Futsal -  Dinamo Moskva 0-3
 FC Barcelona -  Sporting Clube de Portugal 5-1

Bronsefinale

Marca Futsal -  Sporting Clube de Portugal 3-3 (4-3 e.str)

Finale

Dinamo Moskva -  FC Barcelona 1-3
Craig kullkraftverk

Craig kullkraftverk er et kullkraftverk i Moffat County, delstaten Colorado i USA. Det har en installert produksjonskapasitet på 836 – 1 339 MW, fordelt på 3 turbiner. Dette er delstatens største fossile kraftverk målt etter installert produksjonseffekt. Anlegget ble påbegynt omkring 1975 og stod ferdig i 1984. Brenselkilden er ulike kvaliteter av kull.
Operatør er selskapet Tri-State Generation & Transmission. Utslippet av CO₂ fra dette anlegget i 2006 var på totalt 11,3227 mill tonn.
Polen i Tyrkvisjonens sangkonkurranse

Historikk

Polen skulle opprinnelig debutere i Tyrkvisjonens sangkonkurranse i 2016, da den hviterussiske musikeren Olga Sjimanskaja ble valgt som representant. Hun skulle fremføre balladen «Masal gibi bu dünya», hvor instrumentet duduk skulle utgjøre en viktig del av fremføringen. Sjimanskaja har blitt offentliggjort som landets representant også i 2018.